El tancat de la via del tren, en marxa
31 de març de 2023

És una demanda històrica de Xirivella: tancar tots dos costats de la via del tren al seu pas pel nostre municipi. Adif, el gestor estatal ferroviari, ha tret a licitació l'obra per valor de 186.757 euros.

Amb este projecte, tota la via del tren al seu pas per Xirivella quedarà tancada en tots dos costats per a major seguretat de la població. L'obra està vinculada al conveni que Adif i l'Ajuntament de Xirivella treballen en els últims anys, i que comportarà la construcció d'un nou túnel sota la via en l'avinguda Verge dels Desemparats i l'eliminació del talús ferroviari de la línia C4, ja en desús.